**HRVATSKA NARJEČJA**

**Udžbenik:** K. Bagić, N. Jurić Stanković, D. Šimić, A. Šodan, *Hrvatski jezik 8*

Već ste samostalno istraživali i napravili digitalne uratke kojima predstavljate rezultate svoga istraživanja. Sada sve trebamo zaokružiti.

 Slijedite ove upute:

**1. aktivnost – Čitanje udžbeničke jedinice i pisanje bilježaka-PROVJERI SVOJE BILJEŠKE**

Pročitaj udžbeničku jedinicu ***Hrvatska narječja***. Prije pisanja bilješki potrebno je prvo tekst **letimično pregledati** i utvrditi što već znaš o temi i s čim je možeš povezati. Tako stvaraš dojam o sadržaju teksta, razmišljaš o glavnoj ideji teksta i strukturi (od koliko se dijelova tekst sastoji).

Počni **čitati tekst** i upotrebljavaj kratice: znakom *viđeno* (√) označi ono što ti je poznato, znakom *plus* (+) novu informaciju i *upitnikom* (?) ono što ti je nejasno ili o tome želiš znati više.

Odgovaraj na pitanja, uočavaj ključne riječi / ideje / glavne misli i **započni pisati bilješke s pomoću pitanja**.

Pomoćna pitanja za pisanje bilježaka:

*Koja su narječja hrvatskoga jezika?*

*Po kojoj su vrsti riječi narječja dobila ime? Napiši tu riječ na sva tri narječja.*

*Koji se govori javljaju u svakom narječju s obzirom na odraz glasa ě?*

*Navedi tri osobine koje se odnose na glasove u svakom narječju i napišite primjer za svaku osobinu.*

*Kako se u svakom narječju provode glasovne promjene? Napiši primjer.*

*Navedi jednu osobinu koja se odnosi na oblike riječi u svakom narječju. Napiši primjer.*

*Koje riječi stranoga podrijetla pronalazimo u svakom narječju? Navedi primjere.*

*Pronađi na karti u udžbeniku svoje mjesto i napiši kojim se narječjem i kojim govorom služe stanovnici tvoga mjesta.*

**2. aktivnost – Digitalne igre**

Kroz ove igre ponovi sve što si saznao o narječjima.

Prepoznaj kojem narječju pripadaju odabrani stihovi hrvatskih književnika.

<https://h5p.org/h5p/embed/480340>

Odredi kojem narječju pripadaju ponuđene riječi s njihovim značenjima.

<https://wordwall.net/embed/5146900c5150471ca4b3c7435584ee17?themeId=46&templateId=2>

Odredi značenje riječi iz hrvatskih narječja.

<https://h5p.org/h5p/embed/482779>

Razvrstaj riječi prema narječju kojem pripadaju.

<https://wordwall.net/play/902/022/996>

Poveži riječi kajkavskoga narječja sa značenjem riječi na hrvatskom standardnom jeziku.

<https://wordwall.net/play/491/820/298>

U našoj Dalmaciji koriste se neke riječi. Znaš li njihovo značenje?

Pridruži riječima ponuđene riječi na hrvatskom standardnom jeziku.

<https://learningapps.org/watch?v=pzzucepyn18>

**3. aktivnost – Napiši svoje razmišljanje o proteklom tjednu**

**Na padlet ploču napiši kako si doživio protekli tjedan, što misliš o situaciji koja nas je zatekla i nešto o tome kao učiš na daljinu**.

Otvori poveznicu, vidjet ćeš ploču, na dnu ploče je križić koji ćeš pritisnuti. Na otvorenom prozorčiću u dio TITLE upiši svoje ime, ispod svoja razmišljanja. I to je sve. Samo iziđeš.

<https://padlet.com/anecrn/4rub1ydp4al8>

priredila A.Crnogorac

( prema A.Šojat, nastava na daljinu – prvi tjedan )